APSTIPRINU

Zaļenieku komerciālās un amatniecības vidusskolas

Direktore L. Leoho

2018. gada 20. augustā

Izdots saskaņā ar

Erasmus+ Programmas projekta

finansējuma līgumu

Nr.2017-1-LV01-KA102-035287

un projekta pieteikumu.

**Nolikums audzēkņu un neseno absolventu atlasei mobilitātei ārvalstīs**

ERASMUS+ programmas 1.pamatdarbības profesionālās izglītības sektora mobilitātes projekta „Jaunu iemaņu praktizēšana starptautiskā vidē” īstenošanai Zaļenieku komerciālās un amatniecības vidusskolas profesionālo izglītības programmu „Augkopība”, „Autotransports” un „Restaurācija” audzēkņiem un neseniem absolventiem, lai saņemtu atbalstu mobilitātei ārvalstīs (stažēšanās profesionālās izglītības iestādēs).

**I Vispārīgie jautājumi**

Audzēkņu un neseno absolventu atlases nolikums izstrādāts saskaņā ar Erasmus+ programmas 1.pamatdarbības profesionālās izglītības sektora mobilitātes projekta „Jaunu iemaņu praktizēšana starptautiskā vidē”, Nr.2017-1-LV01-KA102-035287  pieteikumu.

1. Audzēkņi un nesenie absolventi var pieteikties atbalstam mobilitātei ārvalstīs 4 aktivitātēm:
   1. 1.aktivitāte: Profesionālās programmas „Restaurācija” stažēšanās profesionālā izglītības iestādē Vācijā 25 dienas 2018. gada oktobrī/novembrī;
   2. 2.aktivitāte: Profesionālās programmas „Autotransports” stažēšanās profesionālā izglītības iestādē Portugālē 23 dienas 2018.gada novembrī/decembrī.
   3. 3.aktivitāte: Profesionālās programmas „Augkopība” stažēšanās profesionālā izglītības iestādē Spānijā 24 dienas 2018.gada novembrī.

**II Mobilitātes atbalsta piešķiršanas mērķi**

1. Mobilitātes mērķis audzēkņiem un nesenajiem absolventiem: nodarbinātības un karjeras iespēju uzlabošana, iniciatīvas un uzņēmējdarbības gara uzlabošana, svešvalodas prasmju uzlabošana, starpkultūru izpratnes uzlabošana, aktivitātēs uzlabošana līdzdalībai sabiedrībā, uzlabot izpratni par Eiropas projektu un ES vērtībām, palielināt motivāciju piedalīties turpmākā izglītībā un apmācībā.
2. Mobilitātes mērķis izglītības iestādei: palielināta spēja darboties ES/starptautiskā līmenī – nostiprināta sadarbība ar partneriem no Spānijas, Vācijas un Portugāles; mērķgrupas interešu pārstāvniecība, nodrošinot mūsdienīgākas, darba tirgum atbilstošākas programmas, uzlabotas metodes un prakse profesijas apgūšanā; mūsdienīgāka, dinamiskāka un profesionālāka vide skolas iekšienē.

**III Mobilitātes atbalsta pretendents**

1. Mobilitātē var piedalīties jebkurš Zaļenieku komerciālās un amatniecības vidusskolas profesionālo mācību programmu „Augkopība”, „Restaurācija” un „Autotransports” audzēknis vai nesenais absolvents, kurš absolvējis izglītības iestādi ne vairāk kā pirms 2 mācību gadiem.

**IV. Pretendenta iesniedzamie dokumenti**

1. Lai pretendētu uz atbalstu mobilitātei, pretendents atbilst III 5. punktā minētiem kritērijiem un pieteikšanās laikā iesniedz:
   1. iesniegumu (pielikumā pievienota iesnieguma forma);
   2. motivācijas vēstuli brīvā formā, kur audzēknis vai nesenais absolvents apraksta savu līdzšinējo pieredzi attiecīgajā specialitātē un pamato nepieciešamību piedalīties mobilitātē.

**V.  Pretendenta atlases kritēriji**

1. Pieteikšanās laiks 2018./2019. mācību gada mobilitātēm ir no 2018.gada 28.augusta līdz 2018.gada 3. septembrim. Šajā laikā pretendenti Projekta vadītāja asistentam var iesniegt IV punktā minētos dokumentus.
2. Izglītības iestādes administrācija apkopo sekmju kopsavilkumu un angļu valodas zināšanu vērtējumus par katru pretendentu.
3. Pretendentiem tiek piešķirti punkti, atbilstoši atlases kritērijiem:
   1. Sekmes:
      1. Vidējā atzīme 2017./18. mācību gadā vai atestātā vismaz 5 balles (3 punkti),
      2. Vidējā atzīme sekmīga – virs 4 ballēm (1 punkts).
   2. Angļu valodas zināšanas:
      1. Vērtējums angļu valodā vai profesionālajā angļu valodā vismaz 6 balles (3 punkti),
      2. Vērtējums angļu valodā vai profesionālajā angļu valodā vismaz 5 balles (2 punkti);
      3. Vērtējums angļu valodā vai profesionālajā angļu valodā vismaz 4 balles, (1 punkts).
   3. Apmeklējums:
      1. Nav neattaisnoti kavētas nodarbības 2017./18.mācību gadā (3 punkti)
      2. Neapmeklētās nodarbības, vismaz 80% ir kavētas attaisnotu iemeslu dēļ (1 punkts)
   4. Pretendenta motivācija:
      1. Motivācijas vēstulē norādītas vismaz 2 aktivitātes, kas norāda uz līdzšinējo pieredzi specialitātē un skaidri definēta nepieciešamība piedalīties mobilitātē (3 punkti);
      2. Motivācijas vēstulē norādīta vismaz 1 aktivitāte, kas norāda uz līdzšinējo pieredzi specialitātē un ir saprotams, kādēļ pretendents vēlas saņemt atbalstu mobilitātei (2 punkti);
      3. Motivācijas vēstulē norādīta neliela virspusēja (teorētiska) pieredze specialitātē, nav saprotami norādīta nepieciešamība piedalīties mobilitātē (1 punkts).
4. 4. septembrī Pretendentu atlases komisija (izveidota pamatojoties uz Izglītības pārvaldes rīkojumu) izvērtē iesniegto dokumentu (iesnieguma un motivācijas vēstules) atbilstību prasībām, kas noteiktas šī Nolikuma IV punktā un, atbilstoši administrācijas apkopotajai informācijai, nosaka prioritāri atbalstāmos audzēkņus un nesenos absolventus.
5. Prioritāri tiek atbalstīti audzēkņi un nesenie absolventi, kuri saņems vislielāko punktu skaitu.
6. 4. septembrī tiek veiktas individuālās pārrunas ar prioritāri atbalstāmiem pretendentiem, lai noskaidrotu pretendentu iespējas piedalīties mobilitātē, tai skaitā tiek veikta angļu valodas mutvārdu pārbaude.

Projekta vadītājas asistente: V. Barkovska

Projekta vadītāja: L. Šantare

**Zaļenieku komerciālās un amatniecības vidusskolas**

**direktorei L. Leoho**

*(iesniedzēja vārds, uzvārds)*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  | - |  |  |  |  |  |

*(personas kods)*

*(deklarētās dzīvesvietas adrese)*

LV **- \_\_\_\_\_**

*(kontakttālrunis, e-pasta adrese)*

**Iesniegums**

**atbalstam mobilitātei ārvalstīs**

Lūdzu piešķirt man atbalstu.

Pretendēju uz:

□1.aktivitāti: Profesionālās programmas „Restaurācija” stažēšanās profesionālā izglītības iestādē Vācijā 25 dienas 2018. gada oktobrī/novembrī;

□ 2.aktivitāti: Profesionālās programmas „Autotransports” stažēšanās profesionālā izglītības iestādē Portugālē 23 dienas 2018.gada novembrī/decembrī.

□3.aktivitāti: Profesionālās programmas „Augkopība” stažēšanās profesionālā izglītības iestādē Spānijā 24 dienas 2018.gada novembrī.

Apliecinu, ka (izvēlieties pareizo variantu):

mācos Zaļenieku komerciālās un amatniecības vidusskolas programmā „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_" … kursā;

esmu absolvējis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (izglītības iestādes nosaukums)\_\_\_\_\_\_\_\_\_\_\_\_\_\_ mācību gadā.

Piekrītu personas datu apstrādei, kas nepieciešama, lai nodrošinātu pretendentu atlasi un finanšu norēķinus.

Atbalsta saņemšanas gadījumā pildīšu visas saistības, tai skaitā līguma slēgšana un īstenošana, atskaišu sagatavošana un iesniegšana, apgūto zināšanu un prasmju prezentēšana.

Zaļeniekos, 2018.gada \_\_.\_\_\_\_\_\_\_\_ \_\_\_\_\_\_\_\_\_\_ paraksts